حیدر علی فیض آبادی کی ابتدائی تعلیم لکھنؤ شیعہ علما کی درس گاہوں میں ہوئی ، آپ کے اساتذہ میں مرزا فتح علی ، سید نجف علی اور حکیم میر نواب کے نام ملتے ہیں ، یہ تینوں حضرات شیعہ تھے ، ان علما سے علم حاصل کرنے کے بعد آپ اعلیٰ تعلیم وتکمیل کے لیے شاہ جہاں آباد ( دہلی ) کے لیے عازم سفر ہوئے ، یہ وہ زمانہ تھا کہ سراج الہند شاہ عبدالعزیز محدث دہلوی کا آفتاب درس وتدریس ایک عالم کو منور کر رہا تھا ، دہلی میں مولانا فیض آبادی نے مولانا رشید الدین خاں دہلوی اور مولانا شاہ رفیع الدین دہلوی سے تحصیل علم کی ، ان دونوں حضرات کے علاوہ حضرت شاہ عبد العزیز محدث دہلوی سے بھی استفادہ کیااور ایک مدت تک ان کی درسگاہ فیض میں حاضر رہے ۔
Entity: دہلی — Type: /location/city, /location/province, /location